Пра канцэпцыю тэрытарыяльна арыентаванага развіцця гаварыў Сяргей Духцік. Было вырашана выкарыстаць знаходжанне на тэрыторыі сельсавета знакамітага сынкавіцкага храма для прыцягнення яшчэ большай колькасці турыстаў. Заняліся паляпшэннем інфраструктуры і экалагічнай сітуацыі. Распрацавалі праект “Садзейнічанне развіццю на мясцовым узроўні”, выйгралі грант і атрыманыя грошы выкарысталі ашчадна і з вялікай карысцю для людзей. Зараз рыхтуюць пляцоўку пад аўтастаянку каля святой купелі. У вёсцы замянілі старую агароджу на новую – населены пункт набыў зусім іншы выгляд, Сынкавічамі зацікавіліся экскурсанты. Распрацоўваецца праект невялікіх пунктаў продажу сельскагаспадарчай прадукцыі, што выгадна і жыхарам, і прыезджым.